Държавен вестник, бр. 56, 2014 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  56
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 11
от 30 юни 2014 г.
за утвърждаване на медицински стандарт 
„Нуклеарна медицина“
Член единствен. С наредбата се утвърждават:
1. медицински стандарт „Нуклеарна меди­
цина“ съгласно приложение № 1;
2. образец на информирано съгласие на 
пациента за провеждане на нуклеарномеди­
цинско (радиоизотопно) изследване съгласно 
приложение № 2;
3. образец на информирано съгласие на 
пациента за провеждане на метаболитна ра­
дионуклидна терапия с радиоактивен йод 131 
съгласно приложение № 3.
Заключителни разпоредби
§ 1. Наредбата се издава на основание чл. 6, 
ал. 1 от Закона за лечебните заведения и отменя 
Наредба № 48 от 2009 г. за утвърждаване на 
медицински стандарт „Нуклеарна медицина“ 
(обн., ДВ, бр. 3 от 2010 г.; изм. и доп., бр. 65 
от 2010 г.). 
§ 2. Указания по прилагането на наредбата 
се дават от министъра на здравеопазването.
Министър:
Таня Андреева
Приложение № 1 
към член единствен, т. 1
МЕДИЦИНСКИ СТАНДАРТ „НУКЛЕАРНА 
МЕДИЦИНА“
I. Дефиниция, основни цели и задачи на ме­
дицинската специалност.
1. „Нуклеарната медицина“ е медицинска 
специалност и научна дисциплина, която използ­
ва за диагностична и лечебна дейност открити 
радиоактивни изотопи.
2. Медицинският стандарт по нуклеарна меди­
цина се въвежда с цел осигуряване на прецизното 
изпълнение на дейността по нуклеарна медицина, 
съобразено със съвременното развитие на меди­
цинските технологии в тази област и наличието 
на съответните ресурси.
3. Стандартът има за задача да регламентира 
участието на медицинския и немедицинския 
персонал от звената по нуклеарна медицина в 
провеждането на изследванията, поставянето на 
диагнозата, избора на лечението, провеждането 
му и проследяването на ефекта от лечението.
4. Стандартът определя задължителните по вид 
апарати и съответния обем дейност в различните 
структури по нуклеарна медицина.
5. Стандартът регламентира изискванията за 
професионална квалификация и компетентност 
на персонала в различните структури по нукле­
арна медицина.
6. Стандартът регламентира методологичните 
и аналитичните принципи, които следва да бъдат 
спазвани, за осъществяване на дейност по нукле­
арна медицина с високо качество при осигурена 
безопасност и защита на правата на пациента и 
персонала.
7. Стандартът регламентира нивата на компе­
тентност на структурите по нуклеарна медицина.
8. Стандартът регламентира взаимоотношени­
ята на специалистите по „нуклеарна медицина“ 
(„медицинска радиология“) с други такива с оглед 
постигане на клинически точни заключения, както 
при разчитането на конвенционалните нуклеарно­
медицински изследвания, така и на тези от хибрид­
ните образни методи – Позитронна емисионна 
томография – компютърна томография – ПЕТ 
(КТ) или РЕТ – СТ и Еднофотонната емисионна 
компютърна томография – компютърна томогра­
фия – EЕКТ (КТ) или SPECT – CT, а също и при 
прилагането на метаболитната радионуклидна 
терапия като част от комплексното лечение при 
онкологично и неонкологичноболните.
II. Видове дейности в обхвата на медицинската 
специалност.
1. В нуклеарната медицина се прилагат ра­
диофармацевтици предимно за диагностични 
цели – при методите инвиво и методите ин­
витро, а също и за терапия – при метаболитната 
радионуклидна терапия. Към диагностичните 
инвиво методи спадат и хибридните образни 
методи – РЕТ – СТ и SPECT – CT, като в първия 
случай се използват позитронни, а във втория – га­
ма-излъчващи радиофармацевтици.
2. По разпределението на радиофармацевтици­
те в различните органи на човешкото тяло след 
въвеждането им инвиво може да се определи 
функцията, формата, размерът, местоположението 
и структурата им, а по скоростта на постъпване, 
елиминиране на радиофармацевтика и степента 
на натрупването му се определя функционалното 
му състояние. 
3. Чрез инвитро нуклеарнодиагностичните 
методи се измерват извън човешкия организъм 
нивата на биологичноактивни съставки с голяма 
чувствителност, специфичност и репродуктивност.
4. Метаболизирането на някои радиофарма­
цевтици довежда до избирателното им натруп­
ване в патологичното огнище и реализиране на 
лечебен ефект, което се използва за метаболитно 
радионуклидно лечение.
5. Към настоящия момент най-бързо развиващи 
се са хибридните образни методи – РЕТ – СТ и 
SPECT – CT, при които се получава комплексен 
образ на органа, съчетаващ функционалната 
информация на нуклеарномедицинските сцин­
тиграфски методи с детайлната морфологична 
информация от компютърната томография. 
6. Уникалността на някои от методите на 
нуклеарната медицина и широкият набор от 
заболявания за диагноза или терапия определят 
специфични особености на общите правила при 
нейната дейност, представени в този стандарт. 
III. Интердисциплинарни дейности.
„Нуклеарната медицина“ е медицинска спе­
циалност с интердисциплинарен характер. Тя 
взаимодейства с всички останали медицински 
специалности, това са предимно: „образна ди­
агностика“, „вътрешни болести“, „хирургия“,